КIуэкIуэ Казбек Темыркъан Юрий IущIащ
КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Казбек IущIащ Санкт-Петербург и къэрал филармонием и Академическэ симфоние оркестрым и художественнэ унафэщI, «Хэкум и пащхьэм щиIэ фIыщIэхэм папщIэ» орденым и нагъыщэ псори зыхуагъэфэща Темыркъан Юрий.
ЗэIущIэм и гугъу щащIащ щэнхабзэм и лэжьакIуэхэм, творческэ гупхэм, щIалэгъуалэ зэчиифIэхэм защIэгъэкъуэным хуэгъэзауэ щыIэ Iэмалхэм.
Маэстром къигъэлъэгъуащ щэнхабзэ IэнатIэм, макъамэ гъуазджэм адэкIи зегъэужьыным, щэнхабзэ хъугъуэфIыгъуэхэр хъумэным теухуа и Iуэху еплъыкIэхэр.
КъБР-м и Iэтащхьэмрэ Правительствэмрэ я пресс-IуэхущIапIэ.
